**திருச்செந்தூர் சுப்பிரமணிய சுவாமி கோயில்** *(Tiruchendur Murugan Temple)* முருகனின் ஆறுபடை வீடுகளில், இரண்டாம் படை வீடாகத் திகழ்கின்றது. இது தமிழ்நாடு மாநிலத்தில், தூத்துக்குடி மாவட்டம், திருச்செந்தூரில் அமைந்துள்ளது. இக்கோயில் பழந்தமிழ் இலக்கியங்களிலே *சேயோன்* எனக் குறிப்பிடப்படுகின்றது. இது தேவார வைப்புத்தலமாகக்[] கருதப்படுகிறது.

பழமையான கோயில்
--------------

தூத்துக்குடி மாவட்டத்தில், மன்னார் வளைகுடாவை அண்டி அமைந்துள்ள இக்கோயில் சென்னையில் இருந்து 600 கி.மீ தொலைவில் உள்ளது. சங்க இலக்கியங்களிலும், சிலப்பதிகாரத்திலும் குறிப்பிடப்பட்டுள்ள இக்கோயில், 2000-3000 ஆண்டுகள் வரை பழமை கொண்டதாகக் கருதப்படுகின்றது. முருகப்பெருமானுக்குக் கடற்கரை ஓரத்தில் அமைந்துள்ள ஒரு கோயில் இதுவாகும். இக்கோயில் அமைந்துள்ள இடம் "திருச்சீரலைவாய்" என முன்னர் அழைக்கப்பட்டது.

தல வரலாறு
---------

தேவர்கள், தங்களைத் தொந்தரவு செய்த, சூரபத்மனை அழிக்கும்படி சிவபெருமானிடம் முறையிட்டனர். அவர்களது வேண்டுதலை ஏற்ற சிவன், தன் நெற்றிக்கண்ணில் இருந்து ஆறு பொறிகளை உண்டாக்கினார். அதிலிருந்து முருகப்பெருமான் தோன்றினார். பின், சிவபெருமானின் கட்டளையை ஏற்று, சூரபத்மனை அழிக்க இங்கு வந்தார். இவ்வேளையில் முருகப்பெருமானின் தரிசனம் வேண்டி, தேவர்களின் குருவான வியாழபகவான் இத்தலத்தில் தவமிருந்தார். அவருக்குக் காட்சி தந்த முருகப்பெருமான், இவ்விடத்தில் தங்கினார். அவர் மூலமாக அசுரர்களின் வரலாறையும் தெரிந்து கொண்டார். அப்போது தனது படைத்தளபதியான வீரபாகுவை, சூரபத்மனிடம் தூது அனுப்பினார். அவன் கேட்கவில்லை. பின்பு, முருகன் தன் படைகளுடன் சென்று, அவனை வதம் செய்தார். வியாழ பகவான், முருகனிடம் தனக்குக் காட்சி தந்த இவ்விடத்தில் எழுந்தருளும்படி வேண்டிக்கொண்டார். அதன்படியே முருகனும் இங்கே தங்கினார். பின்பு, வியாழபகவான் விஸ்வகர்மாவை அழைத்து, இங்குக் கோயில் எழுப்பினார். முருகன், சூரனை வெற்றி பெற்று ஆட்கொண்டதால் இவர், "செயந்திநாதர்' என அழைக்கப்பெற்றார். பிற்காலத்தில் இப்பெயரே "செந்தில்நாதர்' என மருவியது. தலமும் "திருஜெயந்திபுரம்' (ஜெயந்தி - வெற்றி) என அழைக்கப்பெற்று, "திருச்செந்தூர்' என மருவியது.

கோயில் அமைப்பு
--------------

முருகனுக்குரிய ஆறுபடைவீடுகளில் திருச்செந்தூர் மட்டும் கடற்கரையிலும், பிற ஐந்தும் மலைக்கோயிலாக அமைந்துள்ளது. 157 அடி உயரம் கொண்ட இக்கோயிலின் கோபுரம், ஒன்பது தளங்களைக் கொண்டதாக அமைந்துள்ளது. முருகப்பெருமான் சூரனை ஆட்கொண்ட பின்பு, தனது வெற்றிக்கு நன்றி தெரிவிக்கும் விதமாகக் சிவபூஜை செய்தார். இந்த கோலத்திலேயே முருகன் வலக்கையில் தாமரை மலருடன் அருளுகிறார். தலையில் சிவயோகி போல ஜடாமகுடமும் தரித்திருக்கிறார். இவருக்கு இடது பின்புற சுவரில் ஓர் இலிங்கம் இருக்கிறது. இவருக்கு முதல் தீபாராதனை காட்டிய பின்பே, முருகனுக்குத் தீபராதனை நடக்கும். சண்முகர் சன்னதியிலும் சுவாமிக்குப் பின்புறம் இலிங்கம் இருக்கிறது. இவ்விரு இலிங்கங்களும் இருளில் உள்ளதால், தீபாராதனை ஒளியில் மட்டுமே காண முடியும்.

### பஞ்சலிங்க தரிசனம்

இதுதவிர முருகன் சன்னதிக்கு வலப்புறத்தில் "பஞ்சலிங்க' சன்னதியும் இருக்கிறது. இவர்களை மார்கழி மாதத்தில் தேவர்கள் தரிசிக்க வருவதாக ஐதீகம். சிவனுக்குரிய வாகனமான நந்தியும், முருகனுக்கு எதிரே இந்திர, தேவ மயில்களும் மூலஸ்தானம் எதிரே உள்ளன.

வெளியிலிருந்தபடி முருகரைத் தரிசனம் செய்யும்போதே பஞ்சலிங்க தரிசனம் செய்ய இயலாது. மூலவர் முருகரின் இடப்புறம் உள்ள சிறு வாயில் வழியே உள்ளே நுழைந்து சுற்றி வலப்புறம் வந்து பாதாள பஞ்சலிங்க தரிசனம் செய்ய வாரநாட்களில் இயலும்.இதற்குக் கோயில் சார்பில் ஐந்து ரூபாய் கட்டண நுழைவுச்சீட்டு உண்டு. கூட்டநெரிசல் அதிகம் உள்ள சமயம் இந்த நுழைவுச்சீட்டு வழங்கப்படுவதில்லை.

### ராஜகோபுரம்

திருச்செந்தூரில் முருகன் சன்னதியின் மேற்கு திசையில் இராஜகோபுரம் இருக்கிறது. முருகப்பெருமான் இத்தலத்தில் கடலைப் பார்த்தபடி, கிழக்கு நோக்கி காட்சியளிக்கிறார். பிரதான கோபுரம் சுவாமிக்கு எதிரே, அதாவது கிழக்கு திசையில்தான் அமைத்திருக்க வேண்டும். ஆனால், அப்பகுதியில் கடல் இருப்பதால் மேற்கில் கோபுரம் கட்டப்பட்டுள்ளது. முருகன் மூலஸ்தானத்தின் பீடத்தைவிட, இக்கோபுர வாசல் உயரமாக இருப்பதால், எப்போதும் அடைக்கப்பட்டே இருக்கிறது. கந்தசஷ்டி விழாவில் முருகன் திருக்கல்யாணத்தின்போது நள்ளிரவில் ஒரு நாள் மட்டும் இந்த வாசல் திறக்கப்படும். அவ்வேளையில் பக்தர்கள் உள்ளே செல்ல அனுமதி கிடையாது.

திறக்கும் நேரம்
---------------

காலை 5 மணி முதல் இரவு 9 மணி வரை திறந்திருக்கும்.

திருவிழா
--------

பங்குனி உத்திரம், திருக்கார்த்திகை, வைகாசி விசாகம், கந்த சஷ்டி முருகத்தலங்களில் கந்தசஷ்டிவிழா ஆறு நாட்களே நடக்கும். சில தலங்களில் சஷ்டிக்கு மறுநாள் முருகன் திருக்கல்யாணத்துடன் சேர்த்து ஏழு நாட்கள் நடத்துவர். ஆனால், திருச்செந்தூரில் கந்தசஷ்டி முதல் ஆறுநாட்கள் சஷ்டி விரதம், சூரசம்ஹாரம், ஏழாம் நாளில் முருகன், தெய்வானை திருக்கல்யாணம், அடுத்த 5 நாட்கள், சுவாமி திருக்கல்யாண கோலத்தில் ஊஞ்சல் சேவை என இவ்விழா 12 நாட்கள் கொண்டாடப்படுகிறது.

தமிழ் இலக்கியங்களில்...
-----------------------

தமிழ் இலக்கியங்களில் திருச்செந்தூர் அலைவாய், சீரலைவாய் என்கிற பெயர்களில் போற்றப்பட்டுள்ளது. அது குறித்த தகவல்கள்

**தொல்காப்பியம்**

முருகன் தீம்புனல் அலைவாய் - தொல்காப்பியம் (களவு சூத்23)

**புறநானூறு**

வெண்டலைப் புனரி யலைக்குஞ் செந்தில்
நெடுவேல் நிலைஇய காமர் வியன்துறை (பாடல் 55)
**அகநானூறு**

திருமணி விளக்கினலை வாய்ச்செரு மிகுசேஎய் (பாடல் 266)
**திருமுருகாற்றுப்படை**

உலகம் புகழ்ந்த ஓங்குயர் விழுச்சீர் அலைவாய்
**சிலப்பதிகாரம்**

சீர் கெழு செந்திலும் செங்கோடும் வெண்குன்றும்

அருணகிரிநாதர் பாடல்
-------------------

இக்கோயில் குறித்தும், முருகப்பெருமான் குறித்தும் அருணகிரிநாதரின் பாடல் இது.

அந்தண்மறை வேள்வி காவற் கார செந்தமிழ் சொல் பாவின் மாலைக் கார அண்டரூப கார சேவற் கார முடிமேலே -
அஞ்சலிசெய் வோர்கள் நேயக் காரகுன்றுருவ ஏவும் வேலைக் காரஅந்தம்வெகு வான ரூபக் கார எழிலான;
சிந்துரமின் மேவு போகக் காரவிந்தைகுற மாது வேளைக் காரசெஞ்சொலடி யார்கள் வாரக் கார எதிரான -
செஞ்சமரை மாயு மாயக் காரதுங்கரண சூர சூறைக் கார செந்திநகர் வாழு மாண்மைக் கார பெருமாளே.

சிவத்தல மூர்த்தங்கள்
--------------------

சிவத்தலத்திற்குரிய அனைத்து மூர்த்தங்களும் இக்கோயிலில் உள்ளன. கருவறைக்குள் முருகன் பூசித்த சிவலிங்கமும், அதன் பின்புறத்தில் பஞ்சலிங்கங்களும் உள்ளன.

தேவாரப் பதிகம்/அப்பர் பாடல்
---------------------------

|  |  |  |
| --- | --- | --- |
| "| கள்ளிமுதுகாட்டில் ஆடிகண்டாய் 
காலனையும் மகாலாற் கடந்தான் கண்டாய் 
புள்ளியுழை மானின் தோலான் கண்டாய் 
புலியுரிசேர் ஆடைப்புனிதன் கண்டாய் 
வெள்ளி மிளிர் பிறைமுடிமேற் சூடி கண்டாய் 
வெணீற்றான் கண்டாய் நம் செந்தில்மேய 
வள்ளிமணாளற்குத் தாதை கண்டாய் 
மறைக்காட்டுறையும் மணாளன்தானே. | "|

இவற்றையும் பார்க்கவும்
----------------------

* திருச்செந்தூர் நாழிக்கிணறு
* திருச்செந்தூர் முருகன் பிள்ளைத்தமிழ்
* கள்ளர் வெட்டுத் திருவிழா
* குலசேகரபட்டிணம் முத்தாரம்மன் கோவில்
* கந்தமாதன மலை

மேற்கோள்கள்
-----------

1. 1 2  பு.மா.ஜெயசெந்தில்நாதன், தேவார வைப்புத்தலங்கள், வர்த்தமானன் பதிப்பகம், சென்னை, 2009

வெளிப்புற இணைப்புகள்
--------------------

* திருச்செந்தூர் முருகனுக்கு திருப்பணி செய்த ஐவர்
* வேங்கடம் முதல் குமரி வரை 4/செந்தில் ஆண்டவன்
* 360 டிகிரி கோணத்தில் திருச்செந்தூர் சுப்பிரமணியசுவாமி கோயில் தினமலர்
* திருச்செந்தூர் சுப்பிரமணியசுவாமி கோயில் தல வரலாறு தினமலர்

| * பா
* உ
* தொ
புகழ்பெற்ற முருகன் கோயில்கள் |
| --- |
| அறுபடைவீடுகள் | 

|  |
| --- |
| 
* திருப்பரங்குன்றம்
* திருச்செந்தூர்
* திருவாவினன்குடி
* சுவாமிமலை
* திருத்தணி
* பழமுதிர்சோலை

 |

 |
| மற்றவை | 

|  |
| --- |
| 
* பத்து மலை
* சென்னிமலை
* கதிர்காமம்
* குக்கி
* குன்றக்குடி
* மருதமலை
* மாவிட்டபுரம்
* குமாரபுரம்
* நல்லூர்
* பச்சைமலை
* சிக்கல்
* திண்டல்மலை
* வடபழனி
* வள்ளிமலை
* வயலூர்
* விராலிமலை
* காஞ்சிபுரம்
* திருப்போரூர்

 |

 |

| * பா
* உ
* தொ
தேவார வைப்புத்தலங்கள் |
| --- |
| அப்பர், சம்பந்தர், சுந்தரர் பாடியவை | அகத்தீச்சுரம்  **·**  அக்கீச்சுரம்/கஞ்சனூர்  **·**  அசோகந்தி/அயோகந்தி  **·**  அணி அண்ணாமலை/அடிஅண்ணாமலை  **·**  அண்ணன்வாயில்/அன்னவாசல்  **·**  அத்தீச்சுரம்/சிவசைலம்  **·**  அயனீச்சுரம்/பிரம்மதேசம்  **·**  அரிச்சந்திரம்-பாற்குளம்/அரிச்சந்திரபுரம்  **·**  அளப்பூர்/தரங்கம்பாடி  **·**  அவல்பூந்துறை/பூந்துறை  **·**  ஆடகேச்சுரம்  **·**  ஆதிரையான் பட்டினம்/அதிராம்பட்டினம்  **·**  ஆறைமேற்றளி/திருமேற்றளி  **·**  ஆலந்துறை/அந்தநல்லூர்  **·**  ஆழியூர்  **·**  இடைக்குளம்/மருத்துவக்குடி  **·**  இராப்பட்டீச்சுரம்  **·**  இரும்புதல்/இரும்புதலை  **·**  இறையான்சேரி/இரவாஞ்சேரி  **·**  இறையான்சேரி/இறகுசேரி  **·**  இளையான்குடி  **·**  ஈசனூர்-மேலை ஈசனூர்  **·**  உருத்திரகோடி/ருத்ராங்கோயில்-திருக்கழுக்குன்றம்  **·**  ஊற்றத்தூர்/ஊட்டத்தூர்  **·**  எழுமூர்/எழும்பூர்  **·**  ஏமநல்லூர்/திருலோக்கி  **·**  ஏமப்பேறூர்/திருநெய்ப்பேறு  **·**  ஏர்/ஏரகரம்  **·**  ஏற்றமனூர்/எட்டுமனூர்  **·**  ஏழூர்/ஏளூர்  **·**  கச்சிப்பலதளி/கச்சபேசம், கயிலாயம், காயாரோகணம்  **·**  கச்சிமயானம்  **·**  கஞ்சாறு/கஞ்சாறு  **·**  கடம்பை இளங்கோயில்/கீழக்கடம்பூர்  **·**  கண்ணை/செங்கம்  **·**  கந்தமாதன மலை/திருச்செந்தூர் கோயிலில் உள்ளது  **·**  கரபுரம்/திருப்பாற்கடல், விரிஞ்சிபுரம்  **·**  கருந்திட்டைக்குடி/கரந்தை  **·**  கருப்பூர்/கொரநாட்டுக்கருப்பூர்  **·**  களந்தை/களப்பால், கோயில் களப்பால்  **·**  கழுநீர்க்குன்றம்/திருத்தணி மலைக்கோயிலில் பின்புறமுள்ள சிறிய கோயில்  **·**  காட்டூர்  **·**  காம்பீலி/காம்ப்லி  **·**  காரிக்கரை/ராமகிரி  **·**  கிள்ளிகுடி  **·**  கீழையில்/கீழையூர்  **·**  கீழத்தஞ்சை  **·**  குக்குடேச்சுரம்/புங்கனூர்  **·**  குணவாயில் (கேரளம்)  **·**  குண்டையூர்  **·**  குத்தங்குடி/கொத்தங்குடி  **·**  குன்றியூர்/குன்னியூர்  **·**  குமரிக்கொங்கு/மோகனூர்  **·**  குரக்குத்தளி/சர்க்கார் பெரிய பாளையம்  **·**  குருஷேத்திரம்  **·**  கூந்தலூர்  **·**  கூழையூர்/குழையூர்  **·**  கொடுங்களூர்  **·**  கொண்டல்  **·**  கொல்லியறப்பள்ளி, அறப்பள்ளி, குளிரறைப்பள்ளி/கொல்லிமலை  **·**  கோவந்தபுத்தூர்/கோவந்தபுத்தூர்/கோவிந்தபுத்தூர்  **·**  சடைமுடி/கோவிலடி  **·**  சித்தவடமடம்/கோட்லம்பாக்கம்  **·**  சிவப்பள்ளி/திருச்செம்பள்ளி  **·**  சூலமங்கை/சூலமங்கலம்  **·**  செந்தில்/திருச்செந்தூர்  **·**  செந்துறை/திருச்செந்துறை  **·**  செம்பங்குடி/செம்மங்குடி  **·**  சேலூர்/மட்டியான்திடல், கோயில் தேவராயன்பேட்டை  **·**  தகடூர்/தர்மபுரி  **·**  தகட்டூர்  **·**  தக்களூர்  **·**  தஞ்சாக்கூர்  **·**  தஞ்சைத்தளிக்குளம்  **·**  தண்டங்குறை/தண்டாங்கோரை  **·**  தண்டந்தோட்டம்  **·**  தளிக்குளம்/கோயிற்குளம்  **·**  தளிச்சாத்தங்குடி/வட கண்டம்  **·**  தவத்துறை/லால்குடி  **·**  திங்களூர்  **·**  திண்டீச்சுரம்/திண்டிவனம்  **·**  தின்னகோணம்  **·**  திரிபுராந்தகம்  **·**  திரிபுராந்தகம்  **·**  திருச்சிற்றம்பலம்  **·**  திருச்செங்குன்றூர்/செங்கண்ணூர்  **·**  திருபுவனம்  **·**  திருமலை  **·**  திருமலை/திருமலைராயன்பட்டினம்  **·**  திருவேகம்பத்து  **·**  திருவேட்டி/திருவேட்டீசுவரன்பேட்டை  **·**  துடையூர்/தொடையூர்  **·**  தென்களக்குடி/களக்காடு  **·**  தென்கோடி  **·**  தெள்ளாறு  **·**  தேனூர்  **·**  தேவிச்சுரம்/வடிவீஸ்வரம்  **·**  தோழூர்/தோளூர்  **·**  நந்திகேச்சுரம்/நந்திவரம்  **·**  நந்திகேச்சுரம்/நந்திமலை  **·**  நல்லக்குடி/நல்லத்துக்குடி  **·**  நல்லாற்றூர்/நல்லாவூர்  **·**  நாகளேச்சரம்  **·**  நாங்கூர்  **·**  நாலூர்  **·**  நியமம்/நேமம்  **·**  நெடுவாயில்/நெடுவாசல்  **·**  நெய்தல்வாயில்/நெய்தவாசல்  **·**  பஞ்சாக்கை  **·**  பன்னூர்/பண்ணூர்  **·**  பரப்பள்ளி/பரஞ்சேர்வழி  **·**  பழையாறை/கீழப்பழையாறை  **·**  பிடவூர்/திருப்பட்டூர்  **·**  பிரம்பில்/பெரம்பூர்  **·**  புதுக்குடி  **·**  புரிசைநாட்டுப் புரிசை/புரிசை  **·**  புலிவலம்  **·**  பூந்துறை/சிந்து பூந்துறை  **·**  பெருந்துறை  **·**  பேராவூர்  **·**  (ஆன்பட்டிப்)பேரூர்/பேரூர்  **·**  பொதியின் மலை பாபநாசம்/பாபநாசம்  **·**  பொன்னூர் நாட்டுப் பொன்னூர்/பொன்னூர்  **·**  பொய்கைநல்லூர்/பொய்யூர்  **·**  மணற்கால்/மணக்கால்  **·**  மணிக்கிராமம்  **·**  மந்தாரம்/ஆத்தூர்  **·**  மாகாளம்/ஆனை மாகாளம்  **·**  மாகாளம்/உஞ்சை மாகாளம், உஜ்ஜயினி  **·**  மாகுடி/மாமாகுடி  **·**  மாட்டூர்/சேவூர்  **·**  மாட்டூர்/மாத்தூர்  **·**  மாந்துறை/திருமாந்துறை  **·**  மாறன்பாடி/இறையூர், எறையூர்  **·**  மிழலைநாட்டு மிழலை/தேவமலை  **·**  முழையூர் பரசுநாதசுவாமி திருக்கோயில்  **·**  மூலனூர்  **·**  மூவலூர்  **·**  மொக்கணீச்சுரம்  **·**  வடகஞ்சனூர்  **·**  வளைகுளம்/வளர்புரம்  **·**  வழுவூர்  **·**  வாரணாசி/காசி  **·**  விடைவாய்க்குடி/வாக்குடி, வாழ்குடி  **·**  விளத்தொட்டி  **·**  விவீச்சுரம்/பீமாவரம்  **·**  வெற்றியூர்/திருவெற்றியூர்  |